“คอมเซเว่น” คาดเคาะราคาเสนอขายได้ปลายก.ค.นี้
“คอมเซเว่น” หรือ COM7 คาดเคาะราคาเสนอขายปลายก.ค.นี้ เตรียมขาย IPO 300 ล้านหุ้น คาดเข้าเทรด SET ส.ค.นี้ โดยมีบล. เอเซีย พลัส เป็นที่ปรึกษาทางการเงิน 
16 ก.ค. 2558

บริษัท คอมเซเว่น จำกัด (มหาชน) หรือ COM7 ระบุว่า บริษัทมีแผนเสนอขายหุ้นสามัญเพิ่มทุนต่อประชาชน (IPO) จำนวน 300 ล้านหุ้น คาดเคาะราคาเสนอขายปลายเดือนก.ค.58 และสามารถเข้าซื้อขายในตลาดหลักทรัพย์ (SET) ได้ในเดือนส.ค.นี้
สำหรับในปีนี้ บริษัทตั้งเป้ารายได้เติบโต 5% จากปีก่อนที่มีรายได้รวม 14,000 ล้านบาท ขณะที่อัตรากำไรสุทธิตั้งเป้าเพิ่มเป็น 2% จาก 1.29% ปี 57 จากการเน้นสินค้ามาร์จิ้นสูง โดยตั้งเป้ามี 500 สาขาในปี 60 จาก 317 สาขาปีนี้ และปี 59 เตรียมรุกตลาดพม่า-เวียดนาม พร้อมกับมุ่งขยายฐานลูกค้ากลุ่ม SME-สถานศึกษา-ภาครัฐ
อนึ่ง คอมเซเว่น เป็นผู้จำหน่ายสินค้าไอทีประเภท คอมพิวเตอร์แล็บท็อป คอมพิวเตอร์แบบตั้งโต๊ะ โทรศัพท์เคลื่อนที่ แท็บเล็ต และอุปกรณ์เสริมที่เกี่ยวข้อง การให้บริการซ่อมแซมสินค้า ชำระค่าบริการโทรศัพท์เคลื่อนที่ และชำระค่าบริการอื่นๆ